ועדת העבודה, הרווחה והבריאות, כנסת 20, פרוטוקול מספר 322, 2016-07-25 13:30

אלי אלאלוף: צהריים טובים, אני מתכבד לפתוח את ישיבת ועדת העבודה, הרווחה והבריאות.

אלי אלאלוף: הנושא: הצעת חוק המאבק בתופעת השימוש בחומרים מסכנים (תיקון מס' 2), התשע"ו-2016, מ/1051.

אלי אלאלוף: בבקשה, תציגו את הצעת החוק.

<נעה בן שבת: זה בעצם משולב, כי בעצם הצעת החוק מעלה את השאלה מה נעשה עד היום, והאם באמת לאור מה שנעשה עד היום האם יש הצדקה להחיל את ההוראה כהוראה של קבע.

אלי אלאלוף: אז אני מציע שנתחיל מהדיווח.

<סוני אינגר: אני סוני אינגר, קצין חקירות נוער ארצי.

<סוני אינגר: אני גם הייתי בחוק מתחילתו, ואני אפתח בזה שאני אומר, אדוני היושב ראש, שמדובר בחוק שעשה מהפכה בכל מה שקשור לסמים החדשים במדינת ישראל, לא פחות.

<סוני אינגר: אני מתנצל על הפומפוזיות, אבל - - - צריך פה להבין, ואני אקדים קצת על התופעה הזאת, תופעה שכל העולם המערבי מתמודד איתה ולא בהצלחה.

<סוני אינגר: הסמים החדשים - הסמים הסינטטיים המכונים בעגה אצלנו "סמי הפיצוציות", הם בעצם סמים שברגע שאני משנה איזשהו רכיב אנלוגי בהם, הם לכאורה לא נכנסים לתוך פקודת הסמים המסוכנים שאנחנו מכירים אותה, ואז הם מציבים לנו אתגר בדמות אכיפה הגשת כתבי אישום, מכיוון שהחומר שתפסתי אם עשיתי בו איזושהי מניפולציה אז הוא לא סם על פי פקודת הסמים, זה ממש ככה על רגל אחת הקושי שלנו.

<סוני אינגר: ואז מה בא בעצם החוק?

<סוני אינגר: החוק הוא סוג של - - - לאותם סוחרי סמים שהוא בא ואומר, בעצם אני לא נכנס עכשיו האם החומר כן בפקודה או לא, אלא אני באמצעות חקיקה קובע שהחומר הוא חומר מסכן, לא מסוכן, חומר מסכן, ואז חלים עליו כל מיני הליכים בין פליליים ובין מנהליים.

<סוני אינגר: בעצם החוק נתן לנו, למערכת ולגופי אכיפת החוק, למשטרה, לפרקליטות בעצם כלים מעשיים להתמודד עם הנגע הרע והמרושע המכונה סמי פיצוציות.

<סוני אינגר: כולנו זוכרים את רחוב אלנבי ב-2013, שחנויות ממש בטבורה של עיר היו מוכרים סמי פיצוציות עם שלטי ניאון מרצדים.

<סוני אינגר: באיזשהו מקום אנחנו היינו חסרי אונים, והסוחרים התחכמו אתנו ומכרו את זה באצטלה שזה חומר חוקי.

<סוני אינגר: אז החגיגה הזאת נגמרה.

<סוני אינגר: היום ברחוב אלנבי אין חנויות כאלה, והעסק, לא שהוא לא קיים, אבל הוא ירד למחתרת וזה כתוצאה מהחוק חד וחלק.

אלי אלאלוף: במחתרת יש כלים?

<סוני אינגר: שאלה טובה.

<סוני אינגר: צריך להבין זה המשחק של איך אנחנו נקדים בצעד אחד את הסוחרים, הרבה פעמים הם מקדימים אותנו.

<סוני אינגר: זה משחק של חתול ועכבר, אני לא יודע מי ינצח החתולים או העכברים, אבל החתולים יהיו מאוד מפוטמים.

<סוני אינגר: אנחנו תופסים הרבה וכל פעם יש איזה דינמיות בעולם הזה בכלל של סמים שזה מעניין.

<סוני אינגר: כל הרעיון או האסנס, המהות של החוק זה לתת מענה מידי לאותם חומרים סינתטיים שיושבים על המדף, קודם כל לנקות את המדף.

<סוני אינגר: מכיוון שעד שאני אתפוס חומר ויכניס אותו לבדיקה במעבדה אנליטית במשטרה, ועד שנקבל חוות דעת הוא בינתיים כבר – אני יכול להעיד על עצמי.

<סוני אינגר: אני הייתי ראש מחלק חקירות במרחב ירקון בתל-אביב.

<סוני אינגר: הייתי תופס מאות קילוגרמים של חומרים, אני מדבר לפני החוק.

<סוני אינגר: אותו סוחר היה לוקח אותי, משטרת ישראל, לבית משפט, אומר לי, סליחה זה סם?

<סוני אינגר: כמובן, זה לא בפקודת הסמים, הייתי מחזיר לו את החומר עם חותמת כשר בד"ץ של משטרת ישראל, זה מה שהיה לפני החוק, אבסורד, הזוי לחלוטין, אבל זה היה המצב.

<סוני אינגר: לכן, באמת, החוק באסנס שלו, במהות, אמור לתת מענה מידי לפרק זמן של שנה לאותם חומרים שאני לא יכול להצליח להכניס אותם לפקודת הסמים, והוא נותן לי איזשהו גשר שבינתיים אני יכול לתפוס, לסלק, לנקות את החומרים מהמדף, וככה לשמור על בריאות הציבור וכדומה.

<נעה בן שבת: 12 החודשים שאתה מדבר עליהם זה לגבי חומר אסור בהפצה, לגבי הכרזה זמנית?

<סוני אינגר: הכרזה דחופה מה שנקרא.

<סוני אינגר: אבל רואים שגם מבחינת הנתונים חלה עלייה דרמטית בכמות פתיחת התיקים.

<סוני אינגר: אבל רואים שגם מבחינת הנתונים חלה עלייה דרמטית בכמות פתיחת התיקים, בכמות המעצרים, בכמות הגשת כתבי האישום שהגשנו כלפי חשודים.

<סוני אינגר: יותר מזה אפילו אני אגיד, שבית-משפט, ואנחנו רואים את זה, הוא מדבר אלינו דרך החוק, הוא עוצר חשודים עד תום הליכים.

<סוני אינגר: אלה דברים שלא חלמנו שיהיה.

<סוני אינגר: כלומר, גם בית משפט אומר, בואו, אתם המחוקקים, תנו לנו כלי שנעזור לכם, עד אז זה היה סוג של איזשהו שיח חרשים.

<סוני אינגר: קצת נתונים לסבר את האוזן.

<סוני אינגר: אני מדבר מכניסת החוק הזה.

<סוני אינגר: פתיחה של אלפי תיקים מאז החוק בא לעולם.

<נעה בן שבת: אם אפשר לשאול.

<נעה בן שבת: בדיווחים קודמים ציינתם שהמערכת שלכם עדיין לא יודעת להתגבר על היקפים של חומרים שנתפסים - האפיק המנהלי בהקשר של הצעת החוק.

<סוני אינגר: רק חוב שאני אסלק אותו כבר עכשיו.

<סוני אינגר: עד עתה נפתחו 4,335 תיקים, אלה סוחרי סמים ומאזן הגרוע ביותר, והוגשו 875 כתבי אישום, כלומר, יש פה אכיפה נחושה.

<סוני אינגר: על כל פנים, אנחנו באמת רואים, לשאלתה של גברתי, המערכת המשטרתית יודעת להפיק את המידע הקשור לאפיק הפלילי – כלומר כמה תיקים נפתחו, כמה כתבי אישום, כמה עצורים, כמה חשודים, חלוקה בין בגירים לקטינים, כל זה.

אלי אלאלוף: זה בפריסה ארצית.

<סוני אינגר: יש לי את זה גם בחלוקה למחוזות.

אלי אלאלוף: מותר לנו לקבל את הדוח שלך?

אלי אלאלוף: תבדוק אם מותר.

<רעיה שטנר: אני מהייעוץ המשפטי של המשרד לביטחון הפנים.

<רעיה שטנר: מדי חצי שנה, לפי החוק, אנחנו היינו מגישים באופן קבוע כל שישה חודשים את הדיווח.

<רעיה שטנר: אני אישית הייתי כאן כל שישה חודשים - החוק נחקק ב-2013.

<רעיה שטנר: אני יכולה להעיד.

<סוני אינגר: לשאלתו של אדוני, אז המחוזות הדומיננטיים שרוחשת בהם פעילות, כפי שאפשר להעלות על הדעת, זה ערי הכרך הגדולות - מחוז תל אביב, ומחוז מרכז, אצלנו במשטרה זה חדרה עד גדרה, זה אזור הפעילות.

<סוני אינגר: מה שמטריד, את זה אנחנו כן רואים כפעילות, אנחנו גם רואים פעילות של מעבדות של סמי פיצוציות שגולשות למגזר הערבי, לשטחים.

<סוני אינגר: גם שם מתרחשת מין פעילות כזאת שלא ראינו אותה קודם.

<סוני אינגר: כמובן, הנושא הטורד מנוחה אולי יותר מכל, שבכלל כל הנושא הזה של הסחר עובר לרשת, לאינטרנט, לפייסבוק, לרשתות החברתיות.

<סוני אינגר: היום אני יכול להזמין סמים, וככה הילדים קונים סמים – שלא תתבלבלו, בקליק, בלחיצת כפתור, בא שליח עד הבית, לא צריך לנסוע עד לוד, לקנות בלחיצה, מגיע השליח, נותן חבילה ויש, אבל זה ככה בכל העולם.

<נעה בן שבת: חסרים לכם כלים להתמודד עם זה בגלל ששם למשל אין את האפשרות התפיסה?

<סוני אינגר: כל העולם הזה של מה קורה ברשת, זה שאלות שמעלות קשיים לא פשוטים כדוגמת jurisdiction האם אני כמדינת ישראל, אם עכשיו יש אתר בשם זרע ישראל, אתר ישראלי שהשרתים שלו יושבים בלונדון.

<סוני אינגר: אני יכול להזמין היום בלחיצת כפתור זרעי קנאביס, כולל טיפים איך לגדל, כולל ציוד לגדל - הכול מגיע לי עד הבית.

<סוני אינגר: אז ישאל מי שישאל, למה אנחנו, משטרת ישראל לא סוגרים את האתר?

<סוני אינגר: אז אין לנו סמכות שיפוט מכיוון שהשרתים יושבים בלונדון ושם זה חוקי.

<סוני אינגר: באמת, האתגרים האלה הכי גדולים למערכות אכיפת החוק, כל הנושא של פשיעה ברשת.

אלי אלאלוף: זה לא שייך לאינטרפול, יש לכם שיתוף פעולה?

<סוני אינגר: יש לנו שיתוף פעולה, אנחנו מקבלים, וגם מעבירים מידע בתחום הזה, גם עם האינטרפול, וגם עם משטרות אחרות בעולם, אבל זה אתגר לא פשוט.

<סוני אינגר: היום צריך להבין, עולם הפשע של המאה ה-21 עובר לרשתות החברתיות, עובר לרשת, והוא יודע בדיוק איפה להיכנס.

<אתי כהנא: אני עו"ד אתי כהנא, ראש אגף אכיפה וחקיקה ברשות למלחמה בסמים ובאלכוהול.

<אתי כהנא: אנחנו היינו שותפים פעילים לאורך כל הדרך בהובלת המהלך של חקיקת החוק, גם בתיקון הזה, וגם בנושא הזה.

אלי אלאלוף: יש לכם מנכ"ל קבוע.

<אתי כהנא: עדיין לא, מקווים שבקרוב יהיו הליכים לכך.

<אתי כהנא: בעניין של אינטרנט, אגב, כפי שחברי סוני הזכיר פה, זה נושא שמעסיק את כל העולם.

<אתי כהנא: זאת אומרת, זה לא אלמן ישראל בעניין הזה.

<אתי כהנא: השימוש באינטרנט לסחר בסמים בכלל, ולאותם סמי פיצוציות, או כמו שהם בעולם הם נקראים N.P.S – New psychoactive Substances, הוא תופעה נפוצה בכל העולם.

<אתי כהנא: בארץ כדאי פשוט לציין שיש גם הצעת חוק בנושא של חסימת אתרים.

<אתי כהנא: הצעת חוק ממשלתית שהיא בעצם תיקון לחוק הגבלת השימוש במקום למניעת ביצוע עבירות.

<נעה בן שבת: בוועדת חוקה.

<אתי כהנא: נכון לסוף יוני התקבל החלק הראשון של התיקון לחוק הזה שהוא תיקון לגבי סמכות להגבלת שימוש במקומות פיזיים.

<אתי כהנא: יש חלק השני של הצעת החוק הזאת, נוגעת לנושא של אתרי אינטרנט, במסגרתה גם הוצע להגביל את השימוש באתרי אינטרנט, וביניהם גם בנושא של סחר בסמים, וגם סחר באותם סמי פיצוציות.

<אתי כהנא: יש גם פעילות נוספת שנעשית לסגירת אתרי אינטרנט באמצעות הספקים, כלומר, כולם מודעים לקושי הזה, לאתגר הזה שמציב המעבר לזירה האינטרנטית, וכן נעשים מהלכים, כמובן שזה יותר קשה, כי בזירה הפיזית כולם יודעים איך מתמודדים.

<אתי כהנא: בזירה האינטרנטית זה יותר מורכב, זה יותר מסובך, כמו שסוני הזכיר, יש עניין של שרתים במדינות אחרות וכו', אבל זה לא שהזניחו את זה ואמרו, טוב, אין לנו מה לעשות, אלא כן נעשות פעולות כדי להתמודד גם עם הסוגיה הזאת.

<סוני אינגר: בהמשך של הדברים של הגברת אתי כהנא, פה בדיוק נכנס הנושא של החוק, וכמה שהוא חדשני ופורץ דרך, ובזמנו כאשר חוקקנו אותו, רק אנחנו וניו-זילנד היינו המדינות היחידות בעולם שהביאו את החשיבה הזאת מחוץ לקופסא של בעצם לעקוף את פקודת הסמים.

<סוני אינגר: אנחנו רואים היום מדינות מערביות בעולם ממש מחכות ומעתיקות את החוק הזה.

<סוני אינגר: אני רק אמשיל לכם כדוגמה את הקושי של עולם הסמים שהלך והשתנה.

<סוני אינגר: אם עד סוף שנות ה-90' מדינת ישראל הייתה סוג של מדינת - - - כלומר, מדינה שמושפעת מסמים מהשכנות שלה – ממצרים, מלבנון בעיקר, ומירדן, אז חל שינוי בכל העולם הזה של הסמים, בעיקר השינוי הדרמטי ביותר זה הגדר שהוקמה, שבעצם חסמה אולי כמעט לחלוטין את כל הטראפיק של הסמים מהשכנה מצרים.

<סוני אינגר: אבל איך מתנהגים הסמים החדשים?

<סוני אינגר: - בישראל לא מייצרים את סמי הפיצוציות, הם לא מיוצרים פה.

<סוני אינגר: מרכיבים את הסמים בארץ, ומדינות המקור שמייצרות את החומר המכונה סמי פיצוציות זה בעיקר סין והודו.

<סוני אינגר: אז אני יכול לייבא רכיב בנפרד של חלק מסמי הפיצוציות, עלי - - - לחוד, את החומר הכימי הפעיל לחוד, ואז בארץ לעשות את ההרכבה הזאת, ואז אני מפיץ את זה.

<סוני אינגר: פה, זה היופי של החוק שהוא נכנס, שאני יכול לשים את היד על החומר, גם אם הוא לא בפקודת הסמים, וקודם כל להשמיד אותו.

<סוני אינגר: זה סוד גדול שצריך להבין שנותן לנו את אורך הרוח להתמודד עם התופעה.

<סוני אינגר: צריך לומר שהחוק לא מושלם, עדיין יש הרבה מקום לתקן בו, גם לעניין הענישה שבו, גם לעניין האחזקה העצמית שבו.

<סוני אינגר: אבל על פניו, וגם המספרים מציגים את זה אדוני, אנחנו בכיוון הנכון.

אלי אלאלוף: ברכות.

אלי אלאלוף: מכל הלב, כי אנחנו יודעים במי זה פוגע.

אלי אלאלוף: כוועדה אנחנו עומדים לרשותכם מתי שתרצו.

אלי אלאלוף: כל תיקון שתרצו תביאו במהירות האפשרית, אנחנו נעביר את זה, נשתדל לעמוד בלחץ, אנחנו נעמוד בזה.

<סוני אינגר: נעמיד את הוועדה למבחן אדוני, יש לנו הרבה רעיונות איך לשפר את החוק.

אלי אלאלוף: אני מוכן אפילו בפגרה לקחת את הזמן הנדרש.

<אתי כהנא: יש לנו בקנה הכללה של חומרים.

אלי אלאלוף: אם זה תלוי בוועדה שלנו, אני יכול להגיד בזכות הצוות המדהים שמשרת את הוועדה הזאת ואותי.

אלי אלאלוף: אני אומר, אנחנו נעשה את הכול לקדם את זה.

אלי אלאלוף: תביאו, אל תתביישו, אם זה במיוחד לאור התוצאות שאתם מציגים והרצון לעשות – נשמח מאוד.

<מיקי אריאלי: אני רואה השותפים שלי כאן.

<מיקי אריאלי: משטרת ישראל והרשות, אנחנו ביוזמתנו סגרנו ב-2015, 100 אתרים, אני אגיד איך, 50 מהם היו בסמי פיצוציות, 50 היו בתי מרקחת - - - שמכרו תרופות מזויפות.

<מיקי אריאלי: איך עשינו?

<מיקי אריאלי: – שילמנו לאאוט סורסינג לראות מי בעצם משווק.

<מיקי אריאלי: אחר כך כאשר ידענו, כתבנו מכתבים שהחומרים שהם מוכרים הם נגד החוק, גם כן, זה גורם לאשפוזים, ואנחנו דורשים לסגור.

<מיקי אריאלי: היה לנו כולל בפייסבוק משהו כמו 95% הצלחה, בלי צו בית משפט, כל זה באמת עשו השותפים שלנו, פשוט אנחנו מתכוונים להמשיך עם הסיפור הזה.

<סוני אינגר: זה תחום שנקרא אכיפה אלטרנטיבית שזה אולי היום הנושא הכי לוהט בעולם המשפט, שאני בעצם פונה לרשתות חברתיות, כדוגמת פייסבוק, גוגל, ובעצם תוקף תקיפה רכה, לא פלילית, על-פי הפוליסי, החוקה של האתר, אני בעצם יודע לסגור אתרים של כאלה שמסכנים את בריאות הציבור, וזה גם לכשעצמו תפיסה מהפכנית, וכמו שמיקי אמר באמת, למעלה מ-100 אתרים שמכרו סמים, פשוט סגרנו, לא חסמנו גישה, פשוט הורדנו אותם.

אלי אלאלוף: בראוו לכולם.

אלי אלאלוף: אין הצלחה לאחד, כשיש שילוב בטוח - - -

<נעה בן שבת: לגבי ההליך המנהלי שעליו אנחנו מדברים - אם אתם יכולים לתת כאן נתונים, בכמה מקרים תפסו?

<נעה בן שבת: איזה כמויות?

<נעה בן שבת: איזה חומרים?

<נעה בן שבת: באיזה נסיבות?

<נעה בן שבת: - אם תפסו אותם ברחוב, ברכבים, בשלב המעבר, בדואר?

<נעה בן שבת: - אני לא יודעת איפה היו התפיסות, וכמה מקרים היו שאתם הייתם צריכים להחזיר את החומר?

<סוני אינגר: אין מקרה אחד שהיינו צריכים להחזיר את החומר.

<סוני אינגר: אני פותח עכשיו סוגריים וקצת נכנס לחלק הטכני של החוק.

<סוני אינגר: בהליך המנהלי של החוק, אנחנו בעצם מקנים לחשוד - הוא לא חשוד, כי הוא לא עבר עבירה, אבל נותנים לו זכות של שימוע כללי על-פי כללי הצדק הטבעי להגיע בפני קצין משטרה ולטעון את טענותיו מהו החומר?

<סוני אינגר: - זה הקושי שאנחנו מציגים.

<סוני אינגר: כלומר, אם תפסתי חומר שהוא אסור בהפצה, ועדיין טרם הוכרז, אנחנו עדיין בפרק ב' של האפיק המנהלי, אני עושה פה איזשהו היפוך נטל.

<סוני אינגר: אני אומר לו, תשמע אדוני, בוא תגיד לי אתה מה החומר שאני עכשיו מחזיק ביד?

<סוני אינגר: אם החומר כשר, הנה לך, אני אחזיר לך אותו.

<סוני אינגר: אני רוצה לומר שאף אחד, למיטב הנתונים שמצויים בידיי, לא הגיע למשטרת ישראל וביקש שימוע מכיוון שהוא לא טמבל, סליחה על הצרפתית שלי, אבל הוא מבין שהמשמעות תהיה שייפתח לו תיק פלילי.

<סוני אינגר: פעם אחת זה עוזר לנו לנקות את השוק מהחומרים המסכנים, ופעם שנייה, ידנו כבדה על אותם סוחרים.

<סוני אינגר: באותה דוגמה אבסורדית שהבאתי בתחילת דבריי שאני הייתי צריך להחזיר לפעמים חומרים עם חותמת כשר לאותו אחד, אז הפארסה הזאת הסתיימה.

<נעה בן שבת: בזכות החוק.

<עמיחי תמיר: אני מארגון הנכים, ראיתי שזה נושא רלבנטי אז החלטתי להישאר.

<עמיחי תמיר: פה בכוס השתמש בסם, אז אני לא מודאג לא ממך, ולא ממך, כי הסם שיש לי פה הוא סם חוקי, הוא נקרא תיאופלין, והסם הכי פופולרי בעולם הוא קפאין, ולכן ההגדרה הישנה של סמים לפי הרפואה – סמים, תרופות ורעלים חד הם, לפי ההגדרה פרמקולוגיה.

<עמיחי תמיר: אבל האיסור בחוק, וכאן אני רואה את הנקודה המאוד חשובה שלכם, צריכה להיות לפי ההשפעה, לא לפי המולקולה, אני גם כימאי.

<עמיחי תמיר: לפעמים שינוי ממש מזערי במולקולה הופך את החומר לשונה מבחינת ההגדרה של סם, אבל עדיין יכול להיות מאוד פעיל ויותר פעיל מבחינת הנזק שהוא יכול לגרום למוח.

<עמיחי תמיר: לכן ההגדרה צריכה להיות פר אפקט, חומרים פסיכו-אקטיביים, ולא פר מולקולה, ולא פר סם לפי הגדרת הסמים האחרונה.

<עמיחי תמיר: אני הספקתי לעיין בקלילות, ואני חושב שהפעילות שלכם היא מאוד נכונה.

<עמיחי תמיר: הוא לטעמי - כל מי שמוכר חומרים, ולמה מוכרים אותה?

<עמיחי תמיר: כי אנשים אוהבים את האפקט.

<עמיחי תמיר: בכל הסמים יש גם תופעה חיובית – הם ממריצים, הם גורמים להזיות, אבל הנזק הוא הרבה יותר מוחשי בשימוש לטווח ארוך, בעלויות.

<עמיחי תמיר: מי שמוכר חומר בפיצוציה, אוטומטית מוכר חומר להרוויח על חשבון מי שלא - - - לכן כל ההתנהלות צריכה להיות שונה, לא לפי הגדרות ישנות, ולא לפי הגדרה של חומר ברמה הכימית שלו, אלא ברמה של המטרה בשימוש בו.

<עמיחי תמיר: כאשר המשתמש רוצה ליהנות, והמוכר רוצה להרוויח.

אלי אלאלוף: אם תמצאו לנכון לתקן את ההגדרות.

אלי אלאלוף: שוב, תביאו הגדרות אנחנו נטפל.

<מיקי אריאלי: אנחנו יושבים על הוועדה הזאת, יש לי צוות של עוד ארבעה רוקחים, ואנחנו מבחינת האפקט, ההיסטוריה, למשל, מה קורה ביפן - היו מקרי מוות, מה היו התופעות.

<מיקי אריאלי: אנחנו מסתכלים על כל החומר, ובאמת מה ההשפעות שלו, ולכן, זה החלק שאנחנו מציגים בפני הוועדה.

<רעיה שטנר: רציתי לקדם בברכה את היועץ המשפטי שלנו של המשרד.

<רעיה שטנר: אנחנו מבינים שזה לקראת סיכום.

<רעיה שטנר: אז בהנחה שבאמת אנחנו הופכים את זה להוראה קבועה, רציתי למעשה לבקש פטור מחובת דיווח, כי כרגע יש דיווח איטי מדיי שישה חודשים, כמובן שמחים לדווח, ועמדנו בכל – זה נטל.

<נעה בן שבת: זה לא נכלל בהצעת החוק שהובאה פה בקריאה הראשונה, אבל הדיווחים הם דיווחים לחצי שנה.

<נעה בן שבת: השאלה אם הוועדה רוצה להישאר עם יד על הדופק.

<נעה בן שבת: נכון שהדיווחים במקור היו גם בשביל לעקוב, לראות, צריכות דבר חדשני, את מדברת רק על הדיווחים לגבי התפיסה?

<רעיה שטנר: אך ורק לגבי הדיווחים המובאים בפרק ב', באמת מדי שישה חודשים.

אלי אלאלוף: את חוסכת מאיתנו הנאה...

<רעיה שטנר: אנחנו נספק לכם את זה בדרכים אחרות כמו שסוני פה התחייב.

אלי אלאלוף: פעם בשנה לא יכביד עליכם?

<רעיה שטנר: פחות יכביד בחצי שנה.

אלי אלאלוף: פעם בשנה, בסדר.

אלי אלאלוף: אבל אם תמצאו לנכון להלהיב אותנו במשהו אז זה בסדר.

<יואל הדר: פעם בשנה זה בסדר, אפשר להגביל את זה גם לתקופה, למשל לשלוש השנים הבאות או משהו כזה כדי שזה לא יהיה - - -

<רעיה שטנר: כן.

<רעיה שטנר: למעשה אנחנו מורידים את הפרק של הוראת שעה.

<נעה בן שבת: הרי אתם מדווחים מדי חצי שנה על כתבי אישום שהוגשו.

<נעה בן שבת: על ההליך הפלילי אתם מדווחים בכל מקרה אחת לחצי שנה.

<נעה בן שבת: אז אתם אומרים שהדיווח לפי פרק ב' אתם רוצים שהוא יהיה דיווח לתקופות - - -

אלי אלאלוף: לדעתי, תשמרו לכם את האופציה הזאת של פעם בשנה.

<סוני אינגר: את שניהם פעם בשנה.

אלי אלאלוף: פעם בשנה תעשו את זה ביחד.

<נעה בן שבת: הם רוצים את שניהם פעם בשנה.

אלי אלאלוף: פעם בשנה אנחנו בינתיים נותנים.

אלי אלאלוף: אתם רוצים לשלוש שנים - - -

<נעה בן שבת: מה שזה אומר, שאחרי שלוש שנים כבר לא הצטרכו לדווח?

<רעיה שטנר: כן, זה הולך להיות הוראת קבע.

אלי אלאלוף: לא, שיבואו לדיונים מחדש.

אלי אלאלוף: עליכם להודיע לנו שזה השנה השלישית, ואז יאריכו לכם, אל תדאגו.

<נעה בן שבת: לא, הם לא רוצים.

<נעה בן שבת: אדוני, הם רוצים להיפתר לחלוטין מחובת הדיווח, אז השלוש שנים הם לא כל כך רלבנטיות.

<נעה בן שבת: הם רצו לדווח בשלוש השנים שהחוק יהיה חוק טרי, ואחר כך כשהוא ייכנס לשגרה אנחנו כבר לא נדווח.

אלי אלאלוף: תאמינו לי, אתם זקוקים לתמיכה של הכנסת כדי שלא ייפגעו בכם.

<יואל הדר: זה - - - של דיווחים פעם בשנה.

<נעה בן שבת: דיווחים של השר לביטחון פנים.

אלי אלאלוף: נעבור לקריאת החוק.

אלי אלאלוף: בבקשה.

<נעה בן שבת: הצעת חוק המאבק בתופעת השימוש בחומרים מסכנים (תיקון מס' 2), התשע"ו-2016.

<נעה בן שבת: תיקון כותרת פרק ב'.

<נעה בן שבת: בחוק המאבק בתופעת השימוש בחומרים מסכנים, התשע"ג-2013 (להלן – החוק העיקרי), בפרק ב', בכותרת, המילים "הוראת שעה" – יימחקו.

<נעה בן שבת: תיקון סעיף 12 בסעיף 12 לחוק העיקרי – בכותרת השוליים, המלה "ותוקף" – תימחק; סעיף קטן (ב) – בטל.

<נעה בן שבת: זה הסעיף שהגביל את התוקף.

<נעה בן שבת: אנחנו נתקן גם את סעיף 13 שעוסק בדיווח לכנסת, והוא התחלק לשני חלקים.

<נעה בן שבת: אחד מהם יאמר שאחת לשנה מיום התחילה תימסר לוועדת העבודה והרווחה, והבריאות של הכנסת דיווח של השר לביטחון הפנים כפי שקבעו היום בשני הסעיפים שלו, השימוש בסמכויות תפיסה וכתבי אישום.

<נעה בן שבת: הסעיף השני יישאר דיווח אחת לחצי שנה, דיווח של שר הבריאות על הכרזות תקופות לפי סעיף 5, ויישאר כפי שהוא היום.

אלי אלאלוף: אנחנו נעבור להצבעה.

אלי אלאלוף: מי בעד?

אלי אלאלוף: מי נגד?

אלי אלאלוף: בעד – רוב

אלי אלאלוף: הצעת חוק המאבק בתופעת השימוש בחומרים מסכנים (תיקון מס' 2), התשע"ו-2016, אושרה.

אלי אלאלוף: החוק עבר.

אלי אלאלוף: תודה רבה לכולם.

אלי אלאלוף: הישיבה נעולה.